title: Regolament ta' Implimentazzjoni tal-Kummissjoni (UE) 2019/230 tas-7 ta' Frar 2019 li jikkoreġi xi wħud mill-verżjonijiet lingwistiċi tar-Regolament ta' Implimentazzjoni (UE) 2017/2330 li jikkonċerna l-awtorizzazzjoni tal-karbonat tal-ħadid(II), tal-klorur tal-ħadid(III) eżaidrat, tas-sulfat tal-ħadid(II) monoidrat, tas-sulfat tal-ħadid(II) ettaidrat, tal-fumarat tal-ħadid(II), tal-kelat tal-ħadid(II) tal-idrat tal-aċidi amminiċi, tal-kelat tal-ħadid(II) tal-idrolizzati tal-proteina u tal-kelat tal-ħadid (II) tal-idrat tal-gliċina bħala addittivi tal-għalf għall-ispeċijiet kollha tal-annimali u tal-ħadid dekstran bħala addittiv fl-għalf għall-ħnienes u li jemenda r-Regolamenti (KE) Nru 1334/2003 u (KE) Nru 479/2006 (Test b'rilevanza għaż-ŻEE.)

text:
                  8.2.2019

                  MT

                  Il-Ġurnal Uffiċjali tal-Unjoni Ewropea

                  L 37/111

         REGOLAMENT TA' IMPLIMENTAZZJONI TAL-KUMMISSJONI (UE) 2019/230
         tas-7 ta' Frar 2019
         li jikkoreġi xi wħud mill-verżjonijiet lingwistiċi tar-Regolament ta' Implimentazzjoni (UE) 2017/2330 li jikkonċerna l-awtorizzazzjoni tal-karbonat tal-ħadid(II), tal-klorur tal-ħadid(III) eżaidrat, tas-sulfat tal-ħadid(II) monoidrat, tas-sulfat tal-ħadid(II) ettaidrat, tal-fumarat tal-ħadid(II), tal-kelat tal-ħadid(II) tal-idrat tal-aċidi amminiċi, tal-kelat tal-ħadid(II) tal-idrolizzati tal-proteina u tal-kelat tal-ħadid (II) tal-idrat tal-gliċina bħala addittivi tal-għalf għall-ispeċijiet kollha tal-annimali u tal-ħadid dekstran bħala addittiv fl-għalf għall-ħnienes u li jemenda r-Regolamenti (KE) Nru 1334/2003 u (KE) Nru 479/2006
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-additivi għall-użu fl-għalf tal-annimali (1) u b'mod partikolari l-Artikolu 9(2) tiegħu,
         Billi:

                     (1)

                     Il-verżjonijiet lingwistiċi biċ-Ċek, bil-Franċiż u bil-Kroat tar-Regolament ta' Implimentazzjoni tal-Kummissjoni (UE) 2017/2330 (2) fihom żball fl-Artikolu 3 fir-rigward tal-użu tal-ossidu ferriku fl-għalf tal-annimali.

                     (2)

                     Għalhekk il-verżjonijiet lingwistiċi biċ-Ċek, bil-Franċiż u bil-Kroat tar-Regolament ta' Implimentazzjoni (UE) 2017/2330 jenħtieġ li jiġu kkoreġuti kif xieraq. Il-verżjonijiet lingwistiċi l-oħra mhumiex affettwati.

                     (3)

                     Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            (ma japplikax għal-lingwa Maltija)

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-7 ta' Frar 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 268, 18.10.2003, p. 29.

            (2)  Ir-Regolament ta' Implimentazzjoni tal-Kummissjoni (UE) 2017/2330 tal-14 ta' Diċembru 2017 li jikkonċerna l-awtorizzazzjoni tal-karbonat tal-ħadid(II), tal-klorur tal-ħadid(III) eżaidrat, tas-sulfat tal-ħadid(II) monoidrat, tas-sulfat tal-ħadid(II) ettaidrat, tal-fumarat tal-ħadid(II), tal-kelat tal-ħadid(II) tal-idrat tal-aċidi amminiċi, tal-kelat tal-ħadid(II) tal-idrolizzati tal-proteina u tal-kelat tal-ħadid (II) tal-idrat tal-gliċina bħala addittivi tal-għalf għall-ispeċijiet kollha tal-annimali u tal-ħadid dekstran bħala addittiv fl-għalf għall-ħnienes u li jemenda r-Regolamenti (KE) Nru 1334/2003 u (KE) Nru 479/2006 (ĠU L 333, 15.12.2017, p. 41).


title: Regolament ta' Implimentazzjoni tal-Kummissjoni (UE) 2019/262 tal-14 ta' Frar 2019 li jemenda r-Regolament ta' Implimentazzjoni tal-Kunsill (UE) Nru 430/2013 li jimponi dazju antidumping definittiv u jiġbor b'mod definittiv id-dazju provviżorju impost fuq importazzjonijiet ta' fittings fonduti ta' tubi jew pajpijiet bil-kamin, ta' ħadid fondut malleabbli, li joriġinaw mir-Repubblika Popolari taċ-Ċina u t-Tajlandja u li jtemm il-proċediment fir-rigward tal-Indoneżja

text:
                  15.2.2019

                  MT

                  Il-Ġurnal Uffiċjali tal-Unjoni Ewropea

                  L 44/6

         REGOLAMENT TA' IMPLIMENTAZZJONI TAL-KUMMISSJONI (UE) 2019/262
         tal-14 ta' Frar 2019
         li jemenda r-Regolament ta' Implimentazzjoni tal-Kunsill (UE) Nru 430/2013 li jimponi dazju antidumping definittiv u jiġbor b'mod definittiv id-dazju provviżorju impost fuq importazzjonijiet ta' fittings fonduti ta' tubi jew pajpijiet bil-kamin, ta' ħadid fondut malleabbli, li joriġinaw mir-Repubblika Popolari taċ-Ċina u t-Tajlandja u li jtemm il-proċediment fir-rigward tal-Indoneżja
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1), u b'mod partikulari l-Artikolu 9(4) tiegħu,
         Billi:

                     (1)

                     Permezz tar-Regolament ta' Implimentazzjoni (UE) Nru 430/2013 (2), il-Kunsill impona dazju definittiv antidumping b'rati li jvarjaw minn 14,9 % sa 57,8 % fuq importazzjonijiet ta' fittings fonduti ta' tubi jew pajpijiet bil-kamin, ta' ħadid fondut malleabbli, li jeskludi komponenti ta' fittings b'kompressjoni bl-użu tal-kamin metriku ISO DIN 13 u kaxxi fejn jingħaqdu l-kejbils tal-ħadid malleabbli bil-kamin ċirkolari mingħajr ma jkollhom għatu, li attwalment jaqgħu fil-kodiċi tan-Nomenklatura Magħquda (“NM”) ex 7307 19 10 (il-kodiċi TARIC 7307191010) u li joriġinaw mir-Repubblika tal-Poplu taċ-Ċina u t-Tajlandja.

                     (2)

                     Permezz tas-sentenza tat-12 ta' Lulju 2018 fil-Kawżi Magħquda C-397/17 u C-398/17, Profit Europe (3), il-Qorti tal-Ġustizzja ddeċidiet li n-NM trid tiġi interpretata li tfisser li l-fittings ta' tubi jew pajpijiet tal-ħadid fondut bil-grafit sferojdali jridu jiġu klassifikati taħt is-subintestatura residwa 7307 19 90 bħala fittings oħrajn tal-ħadid fondut, minflok taħt is-subintestatura 7307 11 10 bħala fittings tal-ħadid fondut mhux malleabbli, jew taħt is-subintestatura NM 7307 19 10 bħala fittings tal-ħadid fondut malleabbli.

                     (3)

                     Wara din is-sentenza, in-Noti ta' Spjega għan-Nomenklatura Magħquda tal-kodiċi NM 7307 19 10 ġew modifikati, u tneħħew il-fittings tal-ħadid fondut bil-grafit sferojdali minn dak il-kodiċi NM.

                     (4)

                     Ir-Regolament tal-Kummissjoni (UE) Nru 1071/2012 (4) li jimponi dazju antidumping provviżorju fuq importazzjonijiet ta' fittings fonduti ta' tubi jew pajpijiet bil-kamin, tal-ħadid fondut malleabbli, irrefera b'mod espliċitu għall-klassifikazzjoni tal-fittings fonduti ta' tubi jew pajpijiet bil-kamin tal-ħadid fondut bil-grafit sferojdali (magħruf ukoll bħala ħadid fondut duttili) taħt il-kodiċi NM 7307 19 10. Ir-Regolament ta' Implimentazzjoni (UE) Nru 430/2013 ikompli jirreferi għal dik il-klassifikazzjoni taħt il-kodiċi NM 7307 19 10 bħala fittings tal-ħadid fondut malleabbli. Ir-referenza għall-kodiċi NM issa hija inkonsistenti mal-każistika tal-Qorti tal-Ġustizzja u man-Noti ta' Spjega għan-Nomenklatura Magħquda għall-kodiċi NM 7307 19 10.

                     (5)

                     Għaldaqstant, jenħtieġ li l-kodiċi NM ex 7307 19 90 u l-kodiċi TARIC korrispondenti jiġu inklużi wkoll fost il-kodiċijiet elenkati fir-Regolament ta' Implimentazzjoni (UE) Nru 430/2013 rigward l-oġġetti li l-importazzjonijiet tagħhom ikunu soġġetti għad-dazju antidumping definittiv.

                     (6)

                     Sabiex jiġi żgurat il-ġbir effettiv tad-dazji antidumping fis-seħħ, jenħtieġ li r-Regolament ta' Implimentazzjoni (UE) Nru 430/2013 jiġi emendat skont dan.

                     (7)

                     Il-miżuri previsti f'dan ir-Regolament huma skont l-opinjoni tal-Kumitat stabbilit bl-Artikolu 15(1) tar-Regolament (UE) 2016/1036.

               ADOTTAT DAN IR-REGOLAMENT:

            Artikolu 1
            Ir-Regolament ta' Implimentazzjoni (UE) Nru 430/2013 huwa emendat kif ġej:

                        (1)

                        it-titolu huwa sostiwit b'dan li ġej:
                        “Regolament ta' Implimentazzjoni tal-Kunsill (UE) Nru 430/2013 li jimponi dazju antidumping definittiv u jiġbor b'mod definittiv id-dazju provviżorju impost fuq importazzjonijiet ta' fittings fonduti ta' tubi jew pajpijiet bil-kamin, ta' ħadid fondut malleabbli u ħadid fondut bil-grafit sferojdali, li joriġinaw mir-Repubblika tal-Poplu taċ-Ċina u t-Tajlandja u li jtemm il-proċediment fir-rigward tal-Indoneżja”;

                        (2)

                        L-Artikolu 1(1) huwa sostitiwit b'dan li ġej:

                           “1.   Dazju definittiv antidumping huwa b'dan impost fuq importazzjonijiet ta' fittings fonduti ta' tubi jew pajpijiet bil-kamin, ta' ħadid fondut malleabbli u ħadid fondut bil-grafit sferojdali, li jeskludi komponenti ta' fittings b'kompressjoni bl-użu tal-kamin metriku ISO DIN 13 u kaxxi fejn jingħaqdu l-kejbils tal-ħadid malleabbli bil-kamin ċirkolari mingħajr ma jkollhom għatu, li attwalment jaqgħu fil-kodiċi NM ex 7307 19 10 (il-kodiċi TARIC 7307191010) u ex 7307 19 90 (il-kodiċi TARIC 7307199010) u li joriġinaw mir-Repubblika tal-Poplu taċ-Ċina (“RPĊ”) u t-Tajlandja.”.

            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta' Frar 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 176, 30.6.2016, p. 21.

            (2)  Ir-Regolament ta' Implimentazzjoni tal-Kunsill (UE) Nru 430/2013 tat-13 ta' Mejju 2013 li jimponi dazju antidumping definittiv u jiġbor b'mod definittiv id-dazju provviżorju impost fuq importazzjonijiet ta' fittings fonduti ta' tubi jew pajpijiet bil-kamin, ta' ħadid fondut malleabbli, li joriġinaw mir-Repubblika Popolari taċ-Ċina u t-Tajlandja u li jtemm il-proċediment fir-rigward tal-Indoneżja (ĠU L 129, 14.5.2013, p. 1).

            (3)  Is-Sentenza tal-Qorti tal-Ġustizzja tat-12 ta' Lulju 2018, il-Kawżi Magħquda C-397/17 u C-398/17, Profit Europe NV v Belgische Staat, ECLI:EU:C:2018:564.

            (4)  Ir-Regolament ta' Implimentazzjoni tal-Kunsill (UE) Nru 1071/2012 tat-14 ta' Novembru 2012 li jimponi dazju antidumping provviżorju fuq importazzjonijiet ta' fittings fonduti ta' tubi jew pajpijiet bil-kamin, ta' ħadid fondut malleabbli, li joriġinaw fir-Repubblika Popolari taċ-Ċina u t-Tajlandja (ĠU L 318, 15.11.2012, p. 10).


title: Regolament ta' Implimentazzjoni tal-Kunsill (UE) 2019/408 tal-14 ta' Marzu 2019 li jimplimenta r-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna

text:
                  15.3.2019

                  MT

                  Il-Ġurnal Uffiċjali tal-Unjoni Ewropea

                  L 73/9

         REGOLAMENT TA' IMPLIMENTAZZJONI TAL-KUNSILL (UE) 2019/408
         tal-14 ta' Marzu 2019
         li jimplimenta r-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 269/2014 tas-17 ta' Marzu 2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (1), u b'mod partikolari l-Artikolu 14(1), (3) u (4) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fis-17 ta' Marzu 2014, il-Kunsill adotta r-Regolament (UE) Nru 269/2014.

                     (2)

                     Abbażi ta' rieżami mill-Kunsill, jenħtieġ li l-informazzjoni dwar ċerti persuni u entitajiet fl-Anness I għar-Regolament (UE) Nru 269/2014 tiġi emendata u l-entrata għal persuna mejta titħassar.

                     (3)

                     Għalhekk jenħtieġ li l-Anness I għar-Regolament (UE) Nru 269/2014 jiġi emendat kif meħtieġ,

               ADOTTA DAN IR-REGOLAMENT:

            Artikolu 1
            L-Anness I għar-Regolament (UE) Nru 269/2014 huwa emendat kif stabbilit fl-Anness għal dan ir-Regolament.

            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta' Marzu 2019.

                  Għall-Kunsill

                  Il-President

               G. CIAMBA

            (1)  ĠU L 78, 17.3.2014, p. 6.

            ANNESS
            L-Anness I għar-Regolament (UE) Nru 269/2014 huwa emendat kif ġej:

                        (1)

                        l-entrata li tikkonċerna lill-persuna li ġejja hija mħassra:

                                    96.

                                    Alexander Vladimirovich ZAKHARCHENKO;

                        (2)

                        l-entrati li jikkonċernaw lill-persuni u l-entitajiet elenkati hawn taħt huma sostitwiti bl-entrati li ġejjin:
                        Persuni

                                       Isem

                                       Informazzjoni għall-Identifikazzjoni

                                       Raġunijiet

                                       Data tal-elenkar

                                       “19.

                                       Aleksandr Viktorovich VITKO
                                       (Александр Викторович ВИТКО)

                                       Data tat-twelid: 13.9.1961
                                       Post tat-Twelid: Vitebsk (SSR tal-Belarussja)

                                          Ex Kmandant tal-Flotta tal-Baħar l-Iswed, Ammirall. Viċi Kap Kmandant tal-Forza Navali Russa.
                                       Responsabbli mill-kmand tal-forzi Russi li okkupaw it-territorju sovran tal-Ukrajna.

                                       17.3.2014

                                       22.

                                       Dmitry Olegovich ROGOZIN
                                       (Дмитрий Олегович РОГОЗИН)

                                       Data tat-twelid: 21.12.1963
                                       Post tat-Twelid: Moska

                                          Ex Viċi Prim Ministru tal-Federazzjoni Russa. Appella pubblikament għall-annessjoni tal-Krimea.
                                       Mill-2018 jokkupa l-kariga ta' Direttur Ġenerali f'korporazzjoni tal-Istat.

                                       21.3.2014

                                       31.

                                       Valery Kirillovich MEDVEDEV
                                       (Валерий Кириллович МЕДВЕДЕВ)
                                       Valeriy Kyrylovych MEDVEDIEV
                                       (Валерiй Кирилович МЕДВЕДЄВ)

                                       Data tat-twelid: 21.8.1946
                                       Post tat-Twelid: Shmakovka, reġjun ta' Primorsky

                                          Ex President tal-Kummissjoni Elettorali ta' Sevastopol (sas-26 ta' Mejju 2017). Responsabbli għall-amministrazzjoni tar-referendum tal-Krimea. Responsabbli taħt is-sistema Russa għall-iffirmar tar-riżultati tar-referendum.
                                       Għadu attiv fl-appoġġ ta' azzjonijiet jew politiki separatisti.

                                       21.3.2014

                                       35.

                                       Oleg Yevgenyvich BELAVENTSEV
                                       (Олег Евгеньевич БЕЛАВЕНЦЕВ)

                                       Data tat-twelid: 15.9.1949
                                       Post tat-Twelid: Moska

                                          Ex Rappreżentant Plenipotenzjarju tal-President tal-Federazzjoni Russa fl-hekk imsejjaħ ‘Distrett Federali tal-Krimea’, responsabbli mill-implimentazzjoni tal-prerogattivi kostituzzjonali tal-Kap tal-Istat Russu fit-territorju tar-Repubblika Awtonoma tal-Krimea li ġiet annessa. Ex membru mhux permanenti tal-Kunsill tas-Sigurtà Russu.

                                          Ex Rappreżentant Plenipotenzjarju tal-President tal-Federazzjoni Russa fid-Distrett Federali tal-Kawkasu tat-Tramuntana (sa Ġunju 2018).
                                       Għadu attiv fl-appoġġ ta' azzjonijiet jew politiki separatisti.

                                       29.4.2014

                                       36.

                                       Oleg Genrikhovich SAVELYEV
                                       (Олег Генрихович САВЕЛЬЕВ)

                                       Data tat-twelid: 27.10.1965
                                       Post tat-Twelid: Leningrad

                                          Ex Ministru għall-Affarijiet Krimeani. Responsabbli mill-integrazzjoni tar-Repubblika Awtonoma annessa tal-Krimea fil-Federazzjoni Russa.

                                          Ex Viċi Kap tal-Persunal tal-Gvern Russu, responsabbli mill-organizzazzjoni tal-ħidma tal-Kummissjoni Governattiva dwar l-iżvilupp soċjoekonomiku tal-hekk imsejħa ‘Repubblika tal-Krimea’.
                                       Kap tal-Persunal tal-Kamra tal-Awditjar tal-Federazzjoni Russa.

                                       29.4.2014

                                       46.

                                       Denys Volodymyrovych PUSHYLIN (Денис Володимирович ПУШИЛIН)
                                       Denis Vladimirovich PUSHILIN (Денис Владимирович ПУШИЛИН)

                                       Data tat-twelid: 9.5.1981 jew 9.5.1982
                                       Post tat-Twelid: Makiivka (Donetsk oblast)

                                       Wieħed mill-mexxejja tar-‘Repubblika tal-Poplu ta' Donetsk’. Ħa sehem fil-ħtif u l-okkupazzjoni tal-amministrazzjoni reġjonali f'Donetsk fl-2014. Sal-4 ta' Settembru 2015 kien l-hekk imsejjaħ Viċi President tal-‘Kunsill tal-Poplu’ tal-hekk imsejħa ‘Repubblika tal-Poplu ta' Donetsk’. Mill-4 ta' Settembru 2015 kien ‘President’ tal-‘Kunsill tal-Poplu tar-Repubblika tal-Poplu ta' Donetsk’. Jaġixxi bħala ‘l-hekk imsejjaħ Kap tar-Repubblika Popolari ta' Donetsk’ wara s-7 ta' Settembru 2018. L-hekk imsejjaħ ‘Kap tar-Repubblika tal-Poplu ta' Donetsk’ wara l-hekk imsejħa elezzjonijiet tat-11 ta' Novembru 2018

                                       29.4.2014

                                       55.

                                       Igor Nikolaevich BEZLER (magħruf ukoll bħala Bes (devil))
                                       (Игорь Николаевич БЕЗЛЕР)
                                       Ihor Mykolayovych BEZLER
                                       (Iгор Миколайович БЕЗЛЕР)

                                       Data tat-twelid: 30.12.1965
                                       Post tat-Twelid: Simferopol, il-Krimea

                                       Wieħed mill-ex mexxejja tal-milizzja awtoproklamata ta' Horlivka. Ħa l-kontroll tal-bini tal-Uffiċċju tal-Ukrajna għas-Servizz tas-Sigurtà fir-reġjun ta' Donetsk u wara ħataf l-istazzjon distrettwali tal-Ministeru għall-Affarijiet Interni fil-belt ta' Horlivka. Għandu rabtiet ma' Igor Strelkov/Girkin li taħt il-kmand tiegħu kien involut fil-qtil ta' Volodymyr Rybak, id-Deputat Popolari tal-Kunsill Muniċipali ta' Horlivka.
                                       Għadu attiv fl-appoġġ ta' azzjonijiet jew politiki separatisti.

                                       12.5.2014

                                       83.

                                       Ekaterina Yurievna GUBAREVA
                                       (Екатерина Юрьевна ГУБАРЕВА),
                                       Kateryna Yuriyivna GUBARIEVA (HUBARIEVA)
                                       (Катерина Юрiївна ГУБАРЄВА)

                                       Data tat-twelid: 5.7.1983 jew 10.3.1983
                                       Post tat-Twelid: Kakhovka (Kherson oblast)

                                       Fil-kapaċità tagħha tal-hekk imsejjaħ ex‘Ministru għall-Affarijiet Barranin’ hija kienet responsabbli għad-difiża tal-hekk imsejħa ‘Repubblika tal-Poplu ta' Donetsk’, u għaldaqstant dgħajfet l-integrità territorjali, is-sovranità u l-indipendenza tal-Ukrajna. Billi assumiet u aġixxiet f'din il-kapaċità għalhekk hija appoġġat azzjonijiet u politiki li jdgħajfu l-integrità territorjali, is-sovranità u l-indipendenza tal-Ukrajna. Għadu attiv fl-appoġġ ta' azzjonijiet u politiki separatisti.
                                       Membru tal-hekk imsejjaħ ‘Kunsill tal-Poplu’ tar-‘Repubblika tal-Poplu ta' Donetsk’ (sa Novembru 2018).

                                       25.7.2014

                                       89.

                                       Oksana TCHIGRINA,
                                       Oksana Aleksandrovna CHIGRINA (CHYHRYNA)
                                       (Оксана Александровна ЧИГРИНА)

                                       Data tat-twelid: possibbilment 23.7.1981

                                          Ex kelliema tal-hekk imsejjaħ ‘gvern’ tal-hekk imsejħa ‘Repubblika Popolari ta' Lugansk’ li għamlet dikjarazzjonijiet li jiġġustifikaw fost oħrajn it-twaqqigħ ta' ajruplan militari Ukren, it-teħid ta' ostaġġi, attivitajiet ta' ġlied mill-gruppi armati illegali, li bħala konsegwenza pperikolaw l-integrità territorjali, is-sovranità u l-unità tal-Ukrajna.

                                          Ex kelliema tas-Servizz tal-Istampa tal-LNR.
                                       Għadha attiva fl-appoġġ ta' azzjonijiet jew politiki separatisti.

                                       30.7.2014

                                       91.

                                       Sergey Vadimovich ABISOV
                                       (Сергей Вадимович АБИСОВ)
                                       Sergiy (Serhiy) Vadymovych ABISOV
                                       (Сергiй Вадимович АБIСОВ)

                                       Data tat-twelid: 27.11.1967
                                       Post tat-Twelid: Simferopol, il-Krimea

                                       Billi aċċetta l-ħatra tiegħu bħala l-hekk imsejjaħ ‘Ministru għall-Intern tar-Repubblika tal-Krimea’ mill-President tar-Russja (digriet Nru 301) fil-5 ta' Mejju 2014 u bl-azzjonijiet tiegħu bħala l-hekk imsejjaħ ‘Ministru għall-Intern’ huwa dgħajjef l-integrità territorjali, is-sovranità u l-unità tal-Ukrajna
                                       Imneħħi bħala l-hekk imsejjaħ ‘Ministru għall-Intern tar-Repubblika tal-Krimea’ f'Ġunju 2018.

                                       30.7.2014

                                       97.

                                       Vladimir Petrovich KONONOV (magħruf ukoll bħala ‘Tsar’)
                                       (Владимир Петровнч КОНОНОВ)
                                       Volodymyr Petrovych KONONOV
                                       (Володимир Петрович КОНОНОВ)

                                       Data tat-twelid: 14.10.1974
                                       Post tat-Twelid: Gorsky, Luhansk Oblast

                                       Mill-14 ta' Awwissu 2014, ħa post Igor Strelkov/Girkin, bħala l-hekk imsejjaħ ‘Ministru għad-Difiża’ tar-‘Repubblika Popolari ta' Donetsk’. Hu maħsub li kkmanda diviżjoni ta' ġellieda separatisti f'Donetsk minn April 2014 'l hawn u wiegħed li jsolvi l-kompitu strateġiku li jwaqqaf l-aggressjoni militari tal-Ukrajna. Kononov b'hekk appoġġa azzjonijiet u politiki li jdgħajfu l-integrità territorjali, is-sovranità u l-indipendenza tal-Ukrajna.
                                       Imneħħi bħala l-hekk imsejjaħ ‘Ministru għad-Difiża’ f'Settembru 2018.

                                       12.9.2014

                                       102.

                                       Andrei Nikolaevich RODKIN
                                       (Андрей Николаевич РОДКИН)

                                       Data tat-twelid: 23.9.1976
                                       Post tat-Twelid: Moska

                                          Ex Rappreżentant f'Moska tal-hekk imsejħa ‘Repubblika Popolari ta' Donetsk’. Fid-dikjarazzjonijiet tiegħu, tkellem fost l-oħrajn dwar kif il-milizzji jinsabu lesti jmorru għal gwerra tal-gwerillieri u s-sekwestru tagħhom ta' sistemi ta' armi mill-forzi armati Ukreni. Huwa b'hekk appoġġa azzjonijiet u politiki li jdgħajfu l-integrità territorjali, is-sovranità u l-indipendenza tal-Ukrajna.
                                       Wieħed mill-ex mexxejja tal-‘Unjoni ta' Voluntiera ta' Donbas’.
                                       Għadu attiv fl-appoġġ ta' azzjonijiet jew politiki separatisti.

                                       12.9.2014

                                       103.

                                       Aleksandr Akimovich KARAMAN
                                       (Александр Акимович КАРАМАН)
                                       Alexandru CARAMAN

                                       Data tat-twelid: 26.7.1956
                                       Post tat-twelid, Cioburciu, distrett ta' Slobozia, issa r-Repubblika tal-Moldova

                                       L-hekk imsejjaħ ex‘Viċi Prim Ministru għall-Kwistjonijiet Soċjali’ tar-‘Repubblika Popolari ta' Donetsk’. Assoċjat ma' Vladimir Antyufeyev, li kien responsabbli għall-attivitajiet ‘governattivi’ separatisti tal-hekk imsejjaħ ‘Gvern tar-Repubblika Popolari ta' Donetsk’. Huwa b'hekk appoġġa azzjonijiet u politiki li jdgħajfu l-integrità territorjali, is-sovranità u l-indipendenza tal-Ukrajna. Protett tal-ex Viċi Prim Ministru tar-Russja Dmitry Rogozin. Ex Kap tal-Amministrazzjoni tal-Kunsill tal-Ministri tar-‘Repubblika Popolari ta' Donetsk’.
                                       Sa Marzu 2017, l-hekk imsejjaħ ‘Rappreżentant Plenipotenzjarju tal-President’ tal-hekk imsejħa ‘Repubblika Pridnestrovjana tal-Moldova’ għall-Federazzjoni Russa.
                                       Għadu attiv fl-appoġġ ta' azzjonijiet jew politiki separatisti.

                                       12.9.2014

                                       120.

                                       Sergey Yurievich KOZYAKOV
                                       (Сергей Юрьевич КОЗЬЯКОВ)
                                       Serhiy Yuriyovych KOZYAKOV
                                       (Сергiй Юрiйович КОЗЬЯКОВ)

                                       Data tat-twelid: 29.9.1982 jew 23.9.1982

                                       Fil-kapaċità li kellu qabel bħala l-hekk imsejjaħ ‘Kap tal-Kummissjoni Elettorali Ċentrali ta' Luhansk’ kien responsabbli mill-organizzazzjoni tal-hekk imsejħa ‘elezzjonijiet’ tat-2 ta' Novembru 2014 fir-‘Repubblika Popolari ta' Luhansk’. Dawn l-‘elezzjonijiet’ kienu ksur tal-liġi Ukrena u għaldaqstant illegali. Bejn Ottubru 2015 u Diċembru 2017 hekk imsejjaħ ‘Ministru għall-Ġustizzja’ tar-‘Repubblika Popolari ta' Luhansk’.
                                       Billi assuma u aġixxa f'dawn il-kapaċitajiet, u billi organizza l-‘elezzjonijiet’ illegali, huwa għaldaqstant b'mod attiv appoġġa azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u ddestabilizzaw aktar lill-Ukrajna.
                                       Ikompli jappoġġa u jilleġittimizza politiki separatisti f'kooperazzjoni mal-awtoritajiet separatisti.

                                       29.11.2014

                                       122.

                                       Larisa Leonidovna AIRAPETYAN (magħrufa wkoll bħala Larysa AYRAPETYAN, Larisa AIRAPETYAN jew Larysa AIRAPETYAN)
                                       (Лариса Леонидовна АЙРАПЕТЯН)
                                       (Лариса Леонiдiвна АЙРАПЕТЯН)

                                       Data tat-twelid: 21.2.1970

                                       L-hekk imsejħa ex‘Ministru għas-Saħħa’ tal-hekk imsejħa ‘Repubblika tal-Poplu ta' Lugansk’. Ħarġet bħala kandidat fl-hekk imsejħa ‘elezzjonijiet’, tat-2 ta' Novembru 2014 għall-kariga ta' ‘Kap’ tal-hekk imsejħa ‘Repubblika tal-Poplu ta' Lugansk’.
                                       Dawn l-‘elezzjonijiet’ huma bi ksur tal-liġi Ukrena u għaldaqstant illegali.
                                       Billi assumiet u aġixxiet f'din il-kapaċità, u billi pparteċipat formalment bħala kandidat fl-‘elezzjonijiet’ illegali, għaldaqstant hija appoġġat b'mod attiv azzjonijiet u politiki li jdgħajfu l-integrità territorjali, is-sovranità u l-indipendenza tal-Ukrajna, u jiddestabbilizzaw aktar lill-Ukrajna.
                                       Għadu attiv fl-appoġġ ta' azzjonijiet jew politiki separatisti.

                                       29.11.2014

                                       129.

                                       Yevgeniy Eduardovich MIKHAYLOV (magħruf ukoll bħala Yevhen Eduardovych MYCHAYLOV)
                                       (Евгений Эдуардович МИХАЙЛОВ)
                                       (Євген Едуардович МИХАЙЛОВ)

                                       Data tat-twelid: 17.3.1963
                                       Post tat-Twelid: Arkhangelsk

                                       L-hekk imsejjaħ ex‘Ministru għall-Kunsill tal-Ministri’ (kap tal-amministrazzjoni għall-affarijiet governattivi) tar-‘Repubblika tal-Poplu ta' Donetsk’.
                                       Billi assuma u aġixxa f'din il-kapaċità, huwa għaldaqstant appoġġa b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u li ddestabbilizzaw aktar lill-Ukrajna.
                                       Għadu attiv fl-appoġġ ta' azzjonijiet jew politiki separatisti.

                                       29.11.2014

                                       132.

                                       Vladyslav Mykolayovych DEYNEGO (magħruf ukoll bħala Vladislav Nikolayevich DEYNEGO)
                                       (Владислав Миколайович ДЕЙНЕГО)
                                       (Владислав Николаевич ДЕЙНЕГО)

                                       Data tat-twelid: 12.3.1964
                                       Post tat-Twelid: Romny, Sumy oblast
                                       Ромны, Сумская область

                                          Ex‘Viċi Kap’ tal-‘Kunsill tal-Poplu’ tal-hekk imsejħa ‘Repubblika tal-Poplu ta' Lugansk’.
                                       Billi assuma u aġixxa f'din il-kapaċità, huwa għaldaqstant appoġġa b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u li ddestabbilizzaw aktar lill-Ukrajna.
                                       Bħalissa jaġixxi bħala l-hekk imsejjaħ ‘Ministru għall-Affarijiet Barranin’ tal-hekk imsejħa ‘Repubblika Popolari ta' Lugansk’.

                                       29.11.2014

                                       138.

                                       Alexandr Vasilievich SHUBIN
                                       (Александр Васильевич ШУБИН)

                                       Data tat-twelid: 20.5.1972 jew 30.5.1972
                                       Post tat-Twelid: Luhansk

                                       L-hekk imsejjaħ ex‘Ministru għall-Ġustizzja’, tal-hekk imsejħa ‘Repubblika Popolari ta' Luhansk’ illegali. ‘Viċi President’ tal-‘Kummissjoni Elettorali Ċentrali’ tal-hekk imsejħa ‘Repubblika Popolari ta' Luhansk’.
                                       Billi assuma u aġixxa f'din il-kapaċità, huwa għaldaqstant appoġġa b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u li ddestabbilizzaw aktar lill-Ukrajna.
                                       Imneħħi minn President tal-‘Kummissjoni Elettorali Ċentrali’ tal-hekk imsejħa ‘Repubblika Popolari ta' Luhansk’ f'Ġunju 2018.

                                       16.2.2015

                                       142.

                                       Aleksandr Yurievich TIMOFEEV
                                       (Александр Юрьевич ТИМОФЕЕВ)
                                       Oleksandr Yuriyovych TYMOFEYEV
                                       (Олександр Юрiйович ТИМОФЕЄВ)

                                       Data tat-twelid: 15.5.1971
                                       Post tat-Twelid: Nevinnomyssk, Stavropol Krai
                                       Невинномысск, Ставропольский край

                                       L-hekk imsejjaħ ex‘Ministru għall-Finanzi u t-Taxxi’ tar-‘Repubblika Popolari ta' Donetsk’.
                                       Billi assuma u aġixxa f'din il-kapaċità, huwa għaldaqstant appoġġa b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u li ddestabbilizzaw aktar lill-Ukrajna.
                                       Imneħħi bħala l-hekk imsejjaħ ‘Ministru għall-Finanzi u t-Taxxi’ f'Settembru 2018.

                                       16.2.2015

                                       149.

                                       Andrei Valeryevich KARTAPOLOV
                                       (Андрей Валерьевич КАРТAПOЛOВ)

                                       Data tat-twelid: 9.11.1963
                                       Post tat-Twelid: GDR (DDR)

                                          Ex Kmandant tad-Distrett Militari tal-Punent. Id-Direttur ta' qabel tad-Dipartiment tal-Operazzjonijiet Prinċipali u l-viċi kap tal-Persunal Ġenerali tal-Forzi Armati tal-Federazzjoni Russa. Involut b'mod attiv fit-tiswir u l-implimentazzjoni tal-kampanja militari tal-forzi Russi fl-Ukrajna.
                                       Skont l-attivitajiet iddikjarati tal-persunal ġenerali, fl-eżerċizzju tal-kontroll operazzjonali fuq il-forzi armati, huwa kien involut b'mod attiv fit-tfassil u l-implimentazzjoni tal-politika tal-Gvern Russu li thedded l-integrità territorjali, is-sovranità u l-indipendenza tal-Ukrajna.
                                       Viċi Ministru għad-Difiża minn Lulju 2018.

                                       16.2.2015”

                        Entitajiet

                                       Isem

                                       Informazzjoni għall-Identifikazzjoni

                                       Raġunijiet

                                       Data tal-elenkar

                                       “4.

                                       L-hekk imsejħa ‘Repubblika Popolari ta' Donetsk’
                                       ‘Донецкая народная республика’
                                       ‘Donétskaya naródnaya respúblika’

                                       Informazzjoni uffiċjali:
                                       https://dnr-online.ru/
                                       http://smdnr.ru/
                                       https://dnrsovet.su/
                                       https://denis-pushilin.ru/

                                       L-hekk imsejħa ‘Repubblika Popolari ta' Donetsk’ ġiet iddikjarata fis-7 ta' April 2014.
                                       Responsabbli għall-organizzazzjoni tar-referendum illegali fil-11 ta' Mejju 2014. Dikjarazzjoni tal-indipendenza fit-12 ta' Mejju 2014.
                                       Fl-24 ta' Mejju 2014, l-hekk imsejħin ‘Repubbliki Popolari’ ta' Donetsk u Lugansk iffirmaw ftehim dwar il-ħolqien tal-hekk imsejjaħ ‘Stat Federali ta' Novorossiya’.
                                       Dan huwa bi ksur tal-liġi kostituzzjonali Ukrena, u, bħala konsegwenza, tad-dritt internazzjonali, u għaldaqstant jipperikola l-integrità territorjali, is-sovranità u l-indipendenza tal-Ukrajna.
                                       Hija involuta wkoll fir-reklutaġġ tal- gruppi separatisti illegali armati, u għaldaqstant tipperikola l-istabbiltà jew is-sigurtà tal-Ukrajna.

                                       25.7.2014

                                       5.

                                       L-hekk imsejjaħ ‘Stat Federali ta' Novorossiya’
                                       ‘Федеративное государство Новороссия’
                                       ‘Federativnoye Gosudarstvo Novorossiya’

                                       Stqarrijiet uffiċjali għall-istampa:
                                       http://novopressa.ru/
                                       http://novorossia-tv.ru/
                                       http://novorossia.today/
                                       http://novorossiia.ru/
                                       https://www.novorosinform.org/

                                       Fl-24 ta' Mejju 2014, l-hekk imsejħin ‘Repubbliki Popolari’ ta' Donetsk u Lugansk iffirmaw ftehim dwar il-ħolqien tal-hekk imsejjaħ ‘Stat Federali ta' Novorossiya’ li mhux rikonoxxut.
                                       Dan huwa bi ksur tal-liġi kostituzzjonali Ukrena, u, bħala konsegwenza, tad-dritt internazzjonali, u għaldaqstant jipperikola l-integrità territorjali, is-sovranità u l-indipendenza tal-Ukrajna.

                                       25.7.2014

                                       24.

                                       Repubblika ta' Donetsk (Organizzazzjoni pubblika)
                                       Донецкая республика

                                       Informazzjoni uffiċjali:
                                       http://oddr.info/

                                       ‘Organizzazzjoni’ pubblika li ppreżentat kandidati fl-hekk imsejħa ‘elezzjonijiet’ tal-hekk imsejħa ‘Repubblika Popolari ta' Donetsk’ fit-2 ta' Novembru 2014 u l-11 ta' Novembru 2018. Dawn l-‘elezzjonijiet’ huma bi ksur tal-liġi Ukrena u għaldaqstant illegali.
                                       Bil-parteċipazzjoni formali fl-‘elezzjonijet’ illegali hija għalhekk appoġġat b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u d-distabbilizzazzjoni ulterjuri tal-Ukrajna. Imwaqqfa minn Andriy PURGIN u kienet immexxija minn Alexander ZAKHARCHENKO. Innominat fl-2018, Denis PUSHYLIN, ser ikun ‘Kap’ tal-hekk imsejħa ‘Repubblika Popolari ta' Luhansk’.

                                       29.11.2014

                                       25.

                                       Paċi għar-Reġjun ta' Luhansk (Mir Luganschine)
                                       Мир Луганщине

                                       https://mir-lug.info/

                                       ‘Organizzazzjoni’ pubblika li ppreżentat kandidati fl-hekk imsejħa ‘elezzjonijiet’ tal-hekk imsejħa ‘Repubblika Popolari ta' Luhansk’ fit-2 ta' Novembru 2014 u l-11 ta' Novembru 2018. Dawn l-‘elezzjonijiet’ huma bi ksur tal-liġi Ukrena u għaldaqstant illegali.
                                       Bil-parteċipazzjoni formali fl-‘elezzjonijet’ illegali hija għalhekk appoġġat b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u d-distabbilizzazzjoni ulterjuri tal-Ukrajna.

                                       29.11.2014

                                       26.

                                       Free Donbass (magħrufa wkoll bħala ‘Free Donbas’, ‘Svobodny Donbass’)
                                       Свободньιй Донбасс

                                       http://www.odsd.ru/

                                       ‘Organizzazzjoni’ pubblika li ppreżentat kandidati fl-hekk imsejħa ‘elezzjonijiet’ tal-hekk imsejħa ‘Repubblika tal-Poplu ta' Donetsk’ fit-2 ta' Novembru 2014 u l-11 ta' Novembru 2018. Dawn l-elezzjonijiet huma fi ksur tal-liġi tal-Ukrajna u għaldaqstant illegali.
                                       Bil-parteċipazzjoni formali fl-‘elezzjonijet’ illegali hija għalhekk appoġġat b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u d-distabbilizzazzjoni ulterjuri tal-Ukrajna.

                                       29.11.2014

                                       28.

                                       L-Unjoni Ekonomika ta' Luhansk (Luganskiy Ekonomicheskiy Soyuz)
                                       Луганский экономический союз

                                       Informazzjoni uffiċjali:
                                       https://nslnr.su/about/obshchestvennye-organizatsii/337/
                                       https://vk.com/public97306393

                                       ‘Organizzazzjoni soċjali’ li ppreżentat kandidati fl-hekk imsejħa ‘elezzjonijiet’ illegali tal-hekk imsejħa ‘Repubblika Popolari ta' Luhansk’ fit-2 ta' Novembru 2014 u l-11 ta' Novembru 2018. Innominat kandidat, Oleg AKIMOV, ser ikun ‘Kap’ tal-hekk imsejħa ‘Repubblika Popolari ta' Luhansk’ fl-2014 u membru tal-hekk imsejjaħ ‘Kunsill tal-Poplu tar-Repubblika Popolari ta' Luhansk’ fl-2018. Dawn l-‘elezzjonijiet’ huma bi ksur tal-liġi Ukrena u għaldaqstant illegali.
                                       Bil-parteċipazzjoni formali fl-‘elezzjonijet’ illegali hija għalhekk appoġġat b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u d-distabbilizzazzjoni ulterjuri tal-Ukrajna.

                                       29.11.2014”


title: Regolament ta' Implimentazzjoni tal-Kunsill (UE) 2019/409 tal-14 ta' Marzu 2019 li jimplimenta r-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna

text:
                  15.3.2019

                  MT

                  Il-Ġurnal Uffiċjali tal-Unjoni Ewropea

                  L 73/16

         REGOLAMENT TA' IMPLIMENTAZZJONI TAL-KUNSILL (UE) 2019/409
         tal-14 ta' Marzu 2019
         li jimplimenta r-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 269/2014 tas-17 ta' Marzu 2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (1), u b'mod partikolari l-Artikolu 14(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fis-17 ta' Marzu 2014, il-Kunsill adotta r-Regolament (UE) Nru 269/2014.

                     (2)

                     Fid-dawl tal--użu tal-forza mill-Federazzjoni Russa li wasslet għad-detenzjoni ta' persuni militari Ukreni u l-qbid ta' bastimenti fil-25 ta' Novembru 2018 fl-Istrett ta' Kerch, li jikkostitwixxu ksur tad-dritt internazzjonali kif ukoll tas-sovranità u l-integrità territorjali tal-Ukrajna, il-Kunsill iqis li jenħtieġ li jiżdiedu tmien persuni mal-lista ta' persuni, entitajiet u korpi soġġetti għal miżuri restrittivi kif tinsab fl-Anness I għar-Regolament (UE) Nru 269/2014.

                     (3)

                     Għalhekk, jenħtieġ li l-Anness I għar-Regolament (UE) Nru 269/2014 jiġi emendat skont dan,

               ADOTTA DAN IR-REGOLAMENT:

            Artikolu 1
            Il-persuni elenkati fl-Anness għal dan ir-Regolament għandhom jinżdiedu mal-lista li tinsab fl-Anness I għar-Regolament (UE) Nru 269/2014.

            Artikolu 2
            Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta' Marzu 2019.

                  Għall-Kunsill

                  Il-President

               G. CIAMBA

            (1)  ĠU L 78, 17.3.2014, p. 6.

            ANNESS
            Il-persuni li ġejjin jinżdiedu mal-lista ta' persuni li tinsab fl-Anness I għar-Regolament (UE) Nru 269/2014:

                           Isem

                           Informazzjoni ta' identifikazzjoni

                           Raġunijiet

                           Data tal-elenkar

                           “176.

                           Sergey Nikolayevich STANKEVICH
                           (Сергей Николаевич СТАНКЕВИЧ)

                           Sess: raġel;
                           Data tat-twelid: 27.1.1963

                           Kap tad-Direttorat għall-Fruntieri tas-Servizz tas-Sigurtà Federali tal-Federazzjoni Russa għar-“Repubblika tal-Krimea u l-Belt ta' Sevastopol”, Kontrammirall. F'din il-kapaċità, huwa kien responsabbli għall-azzjonijiet tal-flotta navali tal-gwardja tal-kosta tal-Federazzjoni Russa kontra l-Ukrajna fil-25 ta' Novembru 2018 għall-konsolidazzjoni tal-annessjoni illegali tal-peniżola tal-Krimea fil-Federazzjoni Russa li ma ppermettewx l-aċċess minn bastimenti Ukreni għall-kosta tagħhom fuq il-Baħar ta' Azov, u li b'hekk dgħajfu l-integrità territorjali u s-sovranità tal-Ukrajna u dgħajfu s-sigurtà tal-Ukrajna billi ħarbtu l-movimenti u l-operabbiltà tal-bastimenti navali Ukreni.
                           Dawk l-azzjonijiet appoġġaw ukoll il-konsolidament tal-annessjoni illegali tal-peniżola tal-Krimea fil-Federazzjoni Russa.

                           15.3.2019

                           177.

                           Andrey Borisovich SHEIN
                           (Андрей Борисович ШЕИН)

                           Sess: raġel;
                           Data tat-twelid: 10.6.1971

                           Viċi Kap tad-Direttorat għall-Fruntieri – Kap tal-Unità tal-Gwardja tal-Kosta tas-Servizz tas-Sigurtà Federali tal-Federazzjoni Russa għar-“Repubblika tal-Krimea u l-Belt ta' Sevastopol” F'din il-kapaċità, huwa pparteċipa f'operazzjonijiet kontra bastimenti Ukreni u l-ekwipaġġ tagħhom waqt l-azzjonijiet tal-Federazzjoni Russa kontra l-Ukrajna fil-25 ta' Novembru 2018 li ma ppermettewx l-aċċess minn bastimenti Ukreni għall-kosta tagħhom fuq il-Baħar ta' Azov, u li b'hekk dgħajfu l-integrità territorjali u s-sovranità tal-Ukrajna u dgħajfu s-sigurtà tal-Ukrajna billi ħarbtu l-movimenti u l-operabbiltà tal-bastimenti navali Ukreni.
                           Dawk l-azzjonijiet appoġġaw ukoll il-konsolidament tal-annessjoni illegali tal-peniżola tal-Krimea fil-Federazzjoni Russa.

                           15.3.2019

                           178.

                           Aleksey Mikhailovich SALYAEV
                           Aleksey Mikhailovich SALYAYEV
                           Oleksii Mykhailovych SALIAIEV
                           (Алексей Михайлович САЛЯЕВ, Олексій Михайлович САЛЯЄВ)

                           Sess: raġel;
                           Data tat-twelid: 22.8.1978

                           Uffiċjal kmandant tad-dgħajsa tal-pattulji tal-fruntieri “Don” (numru tar-reġistrazzjoni 353) tas-Servizz tal-Gwardja tal-Fruntiera tas-Servizz tas-Sigurtà Federali tal-Federazzjoni Russa. Huwa kellu l-kmand tal-bastiment li pparteċipa b'mod attiv f'azzjonijiet tal-Federazzjoni Russa kontra bastimenti Ukreni u l-ekwipaġġ tagħhom fil-25 ta' Novembru 2018, u mexxa attakk fuq il-lanċa tal-irmonk estwarja, “Yany Kapu”, tal-Flotta Navali Ukrena. Dawk l-azzjonijiet ma ppermettewx l-aċċess minn bastimenti Ukreni għall-kosta tagħhom fuq il-Baħar ta' Azov, u b'hekk dgħajfu l-integrità territorjali u s-sovranità tal-Ukrajna u dgħajfu s-sigurtà tal-Ukrajna billli ħarbtu l-movimenti u l-operabbiltà tal-bastimenti navali Ukreni. Dawk l-azzjonijiet appoġġaw ukoll il-konsolidament tal-annessjoni illegali tal-peniżola tal-Krimea fil-Federazzjoni Russa.
                           Dawk l-azzjonijiet appoġġaw ukoll il-konsolidament tal-annessjoni illegali tal-peniżola tal-Krimea fil-Federazzjoni Russa.

                           15.3.2019

                           179.

                           Andrei SHIPITSIN / SHYPITSIN
                           (Андрей ШИПИЦИН / ШИПІЦИН)

                           Sess: raġel;
                           Data tat-twelid: 25.12.1969

                           Uffiċjal kmandant tad-dgħajsa tal-pattulji tal-fruntieri “Izumrud” tas-Servizz tal-Gwardja tal-Fruntiera tas-Servizz tas-Sigurtà Federali tal-Federazzjoni Russa. Huwa kellu l-kmand tal-bastiment li pparteċipa b'mod attiv f'azzjonijiet tal-Federazzjoni Russa kontra bastimenti Ukreni u l-ekwipaġġ tagħhom fil-25 ta' Novembru 2018 li ma ppermettewx l-aċċess minn bastimenti Ukreni għall-kosta tagħhom fuq il-Baħar ta' Azov, u li b'hekk dgħajfu l-integrità territorjali u s-sovranità tal-Ukrajna u dgħajfu s-sigurtà tal-Ukrajna billi ħarbtu l-movimenti u l-operabbiltà tal-bastimenti navali Ukreni.
                           Dawk l-azzjonijiet appoġġaw ukoll il-konsolidament tal-annessjoni illegali tal-peniżola tal-Krimea fil-Federazzjoni Russa.

                           15.3.2019

                           180.

                           Aleksey Vladimirovich SHATOKHIN/ Oleksii Volodymyrovich SHATOKHIN
                           (Алексей Владимирович ШАТОХИН / Олексій Володимирович ШАТОХІН)

                           Sess: raġel;
                           Data tat-twelid: 26.1.1971

                           Kap tas-Servizz tal-Punt ta' Kontroll ta' Kerch għar-“Repubblika tal-Krimea u l-Belt ta' Sevastopol” tas-Servizz tas-Sigurtà Federali tal-Federazzjoni Russa. Huwa pparteċipa f'operazzjonijiet kontra bastimenti matul l-azzjonijiet tal-Federazzjoni Russa kontra bastimenti Ukreni u l-ekwipaġġi tagħhom fil-25 ta' Novembru 2018 li ma ppermettewx l-aċċess minn bastimenti Ukreni għall-kosta tagħhom fuq il-Baħar ta' Azov, u li b'hekk dgħajfu l-integrità territorjali u s-sovranità tal-Ukrajna u dgħajfu s-sigurtà tal-Ukrajna billi ħarbtu l-movimenti u l-operabbiltà tal-bastimenti navali Ukreni.
                           Dawk l-azzjonijiet appoġġaw ukoll il-konsolidament tal-annessjoni illegali tal-peniżola tal-Krimea fil-Federazzjoni Russa.

                           15.3.2019

                           181.

                           Ruslan Alexandrovich ROMASHKІN
                           (Руслан Александрович РОМАШКИН)

                           Sess: raġel;
                           Data tat-twelid: 15.6.1976

                           Kap tas-Servizz tal-Punt ta' Kontroll fir-“Repubblika tal-Krimea u l-Belt ta' Sevastopol” tas-Servizz tas-Sigurtà Federali tal-Federazzjoni Russa. F'dan ir-rwol, kien responsabbli mill-koordinazzjoni tal-azzjonijiet tal-Federazzjoni Russa kontra bastimenti Ukreni u l-ekwipaġġi tagħhom fil-25 ta' Novembru 2018 li ma ppermettewx l-aċċess minn bastimenti Ukreni għall-kosta tagħhom fuq il-Baħar ta' Azov, u li b'hekk dgħajfu l-integrità territorjali u s-sovranità tal-Ukrajna u dgħajfu s-sigurtà tal-Ukrajna billi ħarbtu l-movimenti u l-operabbiltà tal-bastimenti navali Ukreni.
                           Dawk l-azzjonijiet appoġġaw ukoll il-konsolidament tal-annessjoni illegali tal-peniżola tal-Krimea fil-Federazzjoni Russa..

                           15.3.2019

                           182.

                           Sergey Alekseevich SHCHERBAKOV
                           (Сергей Алексеевич ЩЕРБАКОВ: Сергій Олексійович ЩЕРБАКОВ)

                           Sess: raġel;
                           Data tat-twelid: 2.11.1986

                           Uffiċjal kmandant tal-bastiment ta' kontra s-sottomarini “Suzdalets” tal-Flotta tal-Baħar l-Iswed tal-Federazzjoni Russa. Huwa kellu l-kmand tal-bastiment li pparteċipa fl-azzjonijiet tal-Federazzjoni Russa kontra bastimenti Ukreni u l-ekwipaġġi tagħhom fil-25 ta' Novembru 2018, u pparteċipa b'mod attiv fl-imblokk tal-lanċa tal-irmonk “Yany Kapu” u l-qbid tal-gunboat armata “Nikopol”. Dawk l-azzjonijiet ma ppermettewx l-aċċess minn bastimenti Ukreni għall-kosta tagħhom fuq il-Baħar ta' Azov u b'hekk dgħajfu l-integrità territorjali u s-sovranità tal-Ukrajna u dgħajfu s-sigurtà tal-Ukrajna billli ħarbtu l-movimenti u l-operabbiltà tal-bastimenti navali Ukreni.
                           Dawk l-azzjonijiet appoġġaw ukoll il-konsolidament tal-annessjoni illegali tal-peniżola tal-Krimea fil-Federazzjoni Russa.

                           15.3.2019

                           183.

                           Aleksandr Vladimirovich DVORNIKOV
                           (Александр Владимирович ДВОРНИКОВ)

                           Sess; raġel;
                           Data tat-twelid: 22.8.1961
                           Post tat-twelid:Ussuriysk, Primorskiy Krai, Federazzjoni Russa

                           Kmandant tad-Distrett Militari tan-Nofsinhar tal-Forzi Armati Russi, Kurunell Ġenerali u responsabbli għall-forzi militari fir-reġjun, inkluż il-Krimea annessa illegalment u Sevastopol. F'dan ir-rwol kien responsabbli għall-azzjonijiet tal-Flotta tal-Baħar l-Iswed u forzi militari oħratal-Federazzjoni Russa kontra l-Ukrajna fil-25 ta' Novembru 2018 li ma ppermettewx l-aċċess minn bastimenti Ukreni għall-kosta tagħhom fuq il-Baħar ta' Azov, u li b'hekk dgħajfu l-integrità territorjali u s-sovranità tal-Ukrajna u dgħajfu s-sigurtà tal-Ukrajna billi ħarbtu l-movimenti u l-operabbiltà tal-bastimenti navali Ukreni.
                           Dawk l-azzjonijiet appoġġaw ukoll il-konsolidament tal-annessjoni illegali tal-peniżola tal-Krimea fil-Federazzjoni Russa.

                           15.3.2019”.